దోర్జీ ఖండూ

దోర్జీ ఖండూ (19 మార్చి 1955 - 30 ఏప్రిల్ 2011) భారతదేశానికి చెందిన రాజకీయ నాయకుడు. అరుణాచల్ ప్రదేశ్ మాజీముఖ్యమంత్రి. అతను 2009 అరుణాచల్ ప్రదేశ్ శాసనసభ ఎన్నికలలో గెలుపొంది రెండవసారి ముఖ్యమంత్రిగా  ఎన్నికయ్యాడు.

 వ్యక్తిగత జీవితం 

దోర్జీ ఖండూ భారతదేశంలోని నార్త్ ఈస్ట్ ఫ్రాంటియర్ ఏజెన్సీలోని తవాంగ్లో జన్మించాడు.  దోర్జీ ఖండూకు నలుగురు భార్యలు, ఐదుగురు కుమారులు ఇద్దరు కూతుళ్లు ఉన్నారు ఇతనిది బౌద్ధమతం.ఇతని పెద్ద కుమారుడు, . పెమా ఖండూ, ప్రస్తుతం అరుణాచల్ ప్రదేశ్ ముఖ్యమంత్రిగా ఉన్నారు.

 రాజకీయ జీవితం 

దోర్జీ ఖండూ ఇండియన్ ఆర్మీలో ఏడేళ్లపాటు పనిచేశారు. బంగ్లాదేశ్ యుద్ధ సమయంలో చేసిన సేవలకు గాను అతనికి బంగారు పతకం లభించింది.

మార్చి 1990లో, అతను థింగ్బు-ముక్తో నియోజకవర్గం నుండి అరుణాచల్ ప్రదేశ్ మొదటి శాసనసభకు ఏకగ్రీవంగా ఎన్నికయ్యాడు.  మార్చి 1995లో, అతను అదే నియోజకవర్గం నుండి రెండవసారి అరుణాచల్ ప్రదేశ్ రాష్ట్ర రెండవ శాసనసభకు తిరిగి ఎన్నికయ్యాడు.  అతను 21 మార్చి 1995 నుండి సహకార శాఖ మంత్రి నియమించబడ్డాడు. 

 21 సెప్టెంబర్ 1996, అతను పశుసంవర్ధక  పశువైద్యం, డెయిరీ డెవలప్‌మెంట్ మంత్రి అయ్యాడు.
 1998, అతను 1998-2006 మధ్య విద్యుత్ శాఖ మంత్రిగా ఉన్నారు.
 అక్టోబర్ 1999న, అతను అరుణాచల్ ప్రదేశ్ యొక్క మూడవ శాసనసభకు ఎన్నికయ్యాడు. అతను 15 అక్టోబర్ 2002 నుండి 27 జూలై 2003 వరకు గనులు, రిలీఫ్ పునరావాస మంత్రిగా ఉన్నారు.
 28 జూలై 2003, ఆర్థిక శాఖ మంత్రి అయ్యాడు.

 అరుణాచల్ ప్రదేశ్ ముఖ్యమంత్రి 
9 ఏప్రిల్ 2007న, అతను గెగాంగ్ అపాంగ్ రాజీనామా చేసిన తర్వాత అతని స్థానంలో రాష్ట్రానికి ఆరవ ముఖ్యమంత్రి అయ్యాడు.   మళ్లీ 2009లో, అతను అదే నియోజకవర్గం నుండి ఏకగ్రీవంగా ఎన్నికయ్యాడు  2019 అక్టోబరు 25న రాష్ట్ర ముఖ్యమంత్రిగా ప్రమాణ స్వీకారం చేశాడు  

 హెలికాప్టర్ ప్రమాదంలో మృతి 

2011 ఏప్రిల్ 30న, తవాంగ్ నుండి ఇటానగర్‌కు విహారయాత్రకు వెళ్లిన ఖండూ  మరో నలుగురు వ్యక్తులతో వెళ్తున్న హెలికాప్టర్ అదృశ్యమైంది.  2011 మే 4 న, ఉదయం 11 గంటల సమయంలో, కూలిపోయిన హెలికాప్టర్  అవశేషాలను స్థానికులు  కనుగొన్నారు.

2011 మే 5 ఉదయం దోర్జీ ఖండూ మరణ వార్తను భారత హోం మంత్రి పి చిదంబరం ధృవీకరించారు.  అంతకుముందు విదేశాంగ శాఖ మంత్రి ఎస్‌ఎం కృష్ణ  మాట్లాడుతూ, దోర్జీ ఖండూ మరణం తనను తీవ్రంగా బాధిస్తుందని అన్నారు. 

ముఖ్యమంత్రి అంత్యక్రియలు తవాంగ్ జిల్లాలోని ఆయన స్వగ్రామమైన గ్యాంగ్‌ఖార్‌లో మోన్పా బౌద్ధ మత ఆచారాల ప్రకారం జరిగాయి.  ఇతని మంత్రి వర్గంలో విద్యుత్ శాఖ మంత్రిగా ఉన్న జర్బోమ్ గామ్లిన్  ముఖ్యమంత్రి అయ్యాడు, అదే సంవత్సరం అక్టోబరు 31న రాజీనామా చేశాడు. ఆంధ్రప్రదేశ్ ముఖ్యమంత్రి వైయస్ రాజశేఖర్ రెడ్డి తరువాత  హెలికాప్టర్ ప్రమాదంలో మరణించిన ముఖ్యమంత్రి ఇతనే.

 మూలాలు 

 బాహ్య లంకెలు 

వర్గం:అరుణాచల్ ప్రదేశ్ ముఖ్యమంత్రులు
వర్గం:హెలికాప్టర్ ప్రమాద మరణాలు
వర్గం:1955 జననాలు
వర్గం:2011 మరణాలు
వర్గం:అరుణాచల్ ప్రదేశ్ రాజకీయ నాయకులు